kardosdrur/scandi-wiki huggingface dataset:
Under bøgen

"Under bøgen" er en dansk rocksang, udgivet på albummet Er du hjemme i aften fra 1978 med Gnags, skrevet af gruppens medlemmer. Sangen blev også udgivet på singleplade som bagside til albummets titelsang og har lagt titel til en af gruppens opsamlingsalbum fra 1988. "Under bøgen" er et af gruppens største hits, som de fortsat spiller til koncerter mere end 40 år efter udgivelsen, og som af Peter Deleuran og Jan Knus er beskrevet som "det nærmeste Gnags er kommet en nationalsang".

"Under bøgen" er en af de 12 evergreens, der kom med i kulturkanonen.

Sangteksten 
Sangen er uhyre simpel, idet den består af to næsten ens vers (kun et navn er skiftet ud) på hver først 6 linjer, med to grupper på hver 3 ens opbyggede linjer. Der er rim på linjerne 2 og 5, og linjerne 3 og 6 er ens ("på bænken under bøgen"). Efter de 6 første, lidt længere linjer følger yderligere 2 + 2 korte linjer, hvor det første linjepar rimer, mens der afsluttes med "Åh ja ja / man ser så klart sådan en forårsdag".

Indholdsmæssigt skitserer sangen en afslappet situation, hvor han sidder på en bænk under en bøg, måske på en lille plads i en by, og nyder forårssolen, hvorpå først en, senere en anden af vennerne kommer og slutter sig til ham, mens den nytilkomne konstaterer, at det da er meget hyggeligt sådan at mødes uden noget formål.

Melodi 
Melodien er rytmisk markeret i en firedelt taktart i et godt tempo. Den holdes mest i en traditionel tonika-dominant-subdominant-durrundgang, idet der dog i de to næstsidste linjer skiftes til mol, ind de to sidste linjer igen går i dur.

Originaludgave 
Gnags' originale indspilning er holdt næsten akustisk og får med den simple melodi et næsten folk-agtigt præg. Ud fra albummets covernoter må man gå ud fra, at rollerne på denne indspilning er fordelt sådan,  Peter A.G. Nielsen synger for, Per Chr. Frost og Jacob Riis-Olsen spiller akustiske guitarer, Henning Stærk mundharmonika, Jens G. Nielsen  percussion, mens alle, også gruppens sidste medlem Ivan Sørensen, bidrager med korsang og håndklap i det omfang, det er muligt. Koret synger specielt de to næstsidste linjer i versene og ligger ellers diskret og akkompagnerer forsangeren meget af tiden.

Gennem tiden har gruppen til koncerter varieret sangen i stort omfang, så den måske bedre passer med det lydbillede, de har på spilletidspunktet. For eksempel har besætningen i perioder været udvidet med en blæsersektion, der bidrager med en større lyd. Til koncerterne inddrages publikum typisk også, idet den simple sang indbyder til fællessang.

Andre versioner  
"Under bøgen" er tilsyneladende ikke indspillet af andre end Gnags, men på Internettet kan man finde flere amatører (eller referencer hertil), der spiller den. Også professionelle musikere har fremført sangen offentligt, blandt andet de aarhusianske musikerkolleger til Gnags, Steffen Brandt og Thomas Helmig til en koncert i Aarhus Festuge 2012.

Referencer 

Sange fra Danmark
Sange fra 1978
Kulturkanonen
Téteriv

Téteriv (, ) er en biflod til Dnepr i Zjytomyr og Kyiv oblast i Ukraine. Téteriv er 365 km lang og har et afvandingsareal på 15.100 km². Middelvandføringen er 18,4 m³/s 136 km fra udmundingen i Dnepr.

Téterivs løb 

Kilden til Téteriv er befinder på det podolske højlands skråninger nær landsbyen Nosivky (Tjudnivskij rajon, Zjytomyr oblast). Ovenfor Radomysjl er Téterivs løb hurtigt med strømfald og små vandfald. Nederst løber floden langsommere.

Bifloder 

Téteriv har et antal bifloder, de vigtigste er:

Kommercielt anvendelse af Téteriv 
Den nederste del af Téteriv er sejlbar, ligesom der er anlagt et mindre vandkraftværk.

Byer ved Téteriv

Referencer

Eksterne henvisninger 

Bifloder til Dnepr
Floder i Zjytomyr oblast
Floder i Kyiv oblast
Sierre

Sierre (tysk: Siders) er hovedbyen i distriktet af samme navn i kantonen Valais i Schweiz. Byen har  indbyggere.

Byen ligger på grænsen mellem det tysk- og det fransktalende område i Valais. Da der bor en Ikke ubetydelig tysktalende minoritet i den overvejende fransktalende by, er den som en ud af blot tre byer i landet officielt tosproget.

Historie 

Arkæologiske udgravninger har vist, at området har været beboet siden stenalderen. Byen er første gang omtalt omkring år 800 som Sidrium. I det 11. århundrede hørte det under bispedømmet i Sion, og nogle adelsslægter havde opført en række borge i området. Disse blev sammen med de tilhørende landsbyer stort set alle ødelagt i det 14. århundrede i en fejde mellem franskmænd og tyskere. Efterhånden kom området på fode igen, nu med centrum i det, der er vore dages Sierre, hvor rådhuset blev opført i 1620.

Tidligt i det 20. århundrede indledtes en god økonomisk vækst i området som følge af opførelsen af et aluminiumsværk, hvor man udnyttede tilgængelig vandkraft. Aluminiumsproduktion er fortsat vigtig for området og beskæftiger omkring 1200 personer.

Geografi 
Sierre ligger i Rhone-dalen på flodens højre bred i lidt over 500 m højde. Byen er adgangsvej til turistområdet Val d'Anniviers. Der er forbindelse til Crans-Montana med kabelbane.

Demografi 
Byen er officielt tosproget (fransk/tysk), men fransk er det klart dominerende med en andel på omkring 75 % af indbyggerne, mens cirka 12,6 % taler tysk. Af de øvrige indbyggere er langt hovedparten udenlandske tilflyttere, der taler en række andre sprog.

Indbyggertallet er steget pænt i de senere år – 12,3 % i de første 10 år af det 21. århundrede – hvilket så at sige udelukkende skyldes udenlandsk tilflytning.

Kultur og seværdigheder

Museer 

I Sierre finder man blandt andet et vinmuseum samt et museum for forfatteren Rainer Maria Rilke, der boede tæt på byen de sidste fem år af sit liv.

Bygninger 

Nogle af de gamle bygninger fra aluminiums- og vandkraftsproduktionen er nu fredede.

Vindyrkning 
 
Sierre har tradition langt tilbage i tiden for vindyrkning og har sin egen drue, Rèze, som anvendes til at producere Vin de glaciers, en sherry-agtig vintype.

Referencer

Eksterne henvisninger 
 Officielle hjemmeside  

Byer i Schweiz
Valais
Laurent af Belgien

Prins Laurent af Belgien (fransk: Laurent Benoît Baudouin Marie de Belgique, nederlandsk: Laurens Benedikt Boudewijn Maria van België) (født 19. oktober 1963 nær Laeken ved Bruxelles) er lillebror til kong Philippe af Belgien.

Forældre 
Prins Laurent er den yngste søn af kong Albert 2. af Belgien og dronning Paola af Belgien. 

Han er tipoldebarn af Frederik 8. af Danmark.

Familie 
Prins Laurent blev gift i Bruxelles den 14. april 2003 med den engelsk-belgiske Claire Coombs. Hun er datter af den britiske forretningsmand Nicholas Coombs og hans belgiske kone, Nicole Mertens. Claire Coombs er født i England, men hun har boet i Belgien, siden hun var tre år gammel. 

Parret har tre børn:
Louise af Belgien (født 6. februar 2004)
Nicolas af Belgien (født 13. december 2005)
Aymeric af Belgien (født 13. december 2005)

Eksterne henvisninger 
 Official biografi fra det belgiske royale families website 

Prinser af Belgien
Huset Sachsen-Coburg-Gotha
Lepanthes fibulifera

Lepanthes fibulifera er en orkidéart som blev beskrevet af Carlyle August Luer og Rodrigo Escobar.
 
Lepanthes fibulifera indgår i slægten Lepanthes og familien orkidéer. Ingen underarter nævnes i Catalogue of Life.

Kilder 

Gøgeurt-familien
Dacia Sandero

Dacia Sandero (i Rusland, Iran, Sydamerika & Sydafrika Renault Sandero) er en minibil produceret i samarbejde med franske Renault og deres datterselskab Dacia i Rumænien. Produktionen af første generation, Sandero, begyndte i 2007 og nuværende model er anden generation. Sandero er bygget på undervognen af Dacia Logan.

Sandero I (2008–2012)

Eksterne henvisninger 

Sandero
Middelnedertysk

Middelnedertysk eller middelsaksisk (ISO 639-3: gml) er et sprog, der nedstammer fra oldsaksisk, og selv er forfader til det senere plattysk. Det var det internationale lingua franca i Hansestæderne, og blev talt fra omkring 1100 til 1600.

Referencer 

Vestgermanske sprog
Kröflustöð

Krafla kraftværk eller på islandsk Kröflustöð er et geotermisk kraftværk på det nordlige Island ved den aktive vulkanen Krafla nær Mývatn.

Konstruktionen af anlægget startede i 1975. Anlægget blev planlagt med to dampturbiner med en total kapacitet på 60 megawatt (MW). Kraftværket blev sat i drift i august 1977 med kun én turbine installeret – anlægget kørte derfor på halv effekt fra starten. Mellem 1974 og 1984 var der en række vulkanudbrud i området ved Kröflueldar med påfølgende lavastrømme nær kraftværksbygningerne og stor dampudvikling.

I 1996 blev det besluttet at installere turbine nummer to, og siden 1999 har kraftværket kørt med den oprindeligt planlagte kapacitet på 60 MW. Værket henter dampen op fra 18 produktionsbrønde. Der er dog fortaget i alt 44 boringer. Indtil Nesjavellir kraftværk kom i drift i 1990, var Krafla kraftværk det største af sin slags på Island.

I 1985 blev Krafla kraftværk delvis privatiseret, da det blev overtaget af det halvstatslige selskab Landsvirkjun. En udvidelse til 150 MW er planlagt.

Krafla kraftværk ligger syv kilometer fra det mindre geotermiske kraftværk Bjarnarflag.

Eksterne henvisninger 

 Krafla Power Station - Landsvirkjun.en 
 Krafla Geothermal Power Plant - Mannvit

Noter 

Kraftværker
Bygninger, konstruktioner og anlæg på Island
Poul Bruun

Poul Bruun (født 20. december 1946 i Bramming) er en dansk musikproducer. Han skrev kontrakt med rockgruppen Gasolin' i 1971 på CBS, hvor Bruun var talentspejder og producer. Han har sidenhen arbejdet som executive producer på Kim Larsens udgivelser. Poul Bruun oprettede i 1978 et af Danmarks mest succesfulde pladeselskaber Medley Records sammen med Michael Ritto. Selskabet blev i 1992 solgt til EMI, og Bruun fortsatte som direktør indtil 1999. Medley udgav blandt andet kunstnere som Kliché, Sort Sol, Hanne Boel, Sebastian, Kim Larsen, D-A-D, Saybia, og Nik & Jay.

Poul Bruun blev student i 1968 fra Ribe Katedralskole. Samme år flyttede han til København for at uddanne sig til grafiker. I 1969 blev han ansat på pladeselskabet Sonet som fotograf og designer, og lavede blandt andet pladeomslag for Povl Dissing og Burnin Red Ivanhoe.

Udvalgte albumproduktioner 
 Sods – Minutes to Go (1979)
 Kliche – Supertanker (1980)
 C.V. Jørgensen – Tidens tern (1980)
 Kim Larsen – Midt om natten (1983)
 Hanne Boel – Black Wolf (1988)
 Big Fat Snake – Born Lucky (1992)
 Lis Sørensen – Under stjernerne et sted (1993)
 Kim Larsen & Kjukken – Kim Larsen & Kjukken (1996)
 Erann DD – That's The Way for Me (2003)

 Bibliografi 
 Hit, shit og albuer'' (Gyldendal, 2014)

Referencer

Eksterne henvisninger 
 Poul Bruuns hjemmeside
 

Musikproducere fra Danmark
Personer fra Bramming
Schacht-Audorf

Schacht-Audorf er en kommune og en by i det nordlige Tyskland, beliggende i Amt Eiderkanal midt i Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Schacht-Audorf ligger ved sydbredden af Kielerkanalen og grænser til Rendsborg. Til kommunens område hører også den vestlige del af den mellem Borgstedter Enge og Kielerkanalen liggende ø, Rader Insel. Ved kommunens sydgrænse ligger Schülldorfer See.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
ASMR

ASMR eller autonomous sensory meridian response er en behagelig fornemmelse i hovedbunden eller i ryggen, der udløses af forskellige stimuli såsom lyden af en blyant, der tegner på papir, en hviskende stemme eller hovedmassage. Fænomenet findes især i form af videoer på nettet.

Referencer 

Fænomener
Nydannelser
Schülldorf

Schülldorf er en kommune og en by i det nordlige Tyskland, beliggende i Amt Eiderkanal i den centrale del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Schülldorf ligger lige sydøst for Rendsborg mellem Kielerkanalen, Bundesautobahn 7 fra Hamborg mod Rendsborg og Bundesautobahn 210 fra Rendsborg mod Kiel.
Trinbrættet Schülldorf ligger ved jernbanen Husum–Kiel, der er en Regionalbahn med timedrift.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Smuk og dejlig

"Smuk og dejlig" er en dansk rocksang, udgivet på Shit & Chanel fra 1976, debutalbummet med gruppen af samme navn, skrevet af Anne Linnet fra gruppen. 

Linnet skrev sangen efter en oplevelse på spillestedet Trinbrædtet i Aarhus, hvor hun blev fascineret af en kvinde, der dansede til Motown-musik. Linnet har efterfølgende afsløret, at der var tale om skuespilleren Ulla Henningsen. Nummeret var skrevet allerede i 1974, og gruppen spillede det, da de debuterede på en scene, det samme Trinbrædtet, hvor oplevelsen havde fundet sted. Sangen blev et af gruppens største hits, og det blev knyttet til kvindebevægelsen i 1970'erne, selv om Shit & Chanel ikke selv så sig som specielt feministiske.

"Smuk og dejlig" er en af de 12 evergreens, der kom med i kulturkanonen.

Sangteksten 
Sangen består af tre vers på hver fire linjer. De faste elementer er, at de to første linjer i hvert vers rimer, og at tredje linje ender med "du er så smuk og dejlig" i alle versene.

Indholdsmæssigt beskriver sangen sangerens ønske om at genfinde den kvinde, hun havde set danse, så hun går ind til byen og støder tilfældigt på hende. Det antydes, at kvinden ikke er uinteresseret i mødet, men at hun er lidt usikker på situationen ("Du er lidt forvirret, si'r du og ler"). Det skal tilføjes, at teksten aldrig direkte siger, at der er tale om en kvinde, idet hun kun omtales med stedord i anden person ("du", "dig").

Melodi 
Melodien går i en firedelt taktart i et roligt tempo. Forspil og de to første linjer kører en mol-rundgang, mens de to næste linjer kører over i den parallelle dur-rundgang.

Originaludgave 
Indspilningen af sangen har ret diskret musikledsagelse til sangen, hvor Anne Linnet selv synger for. Bagved holder rytmesektionen med Lone Poulsens enkle el-basgang, Astrid Elbeks percussion og Ulla Tvede Eriksens trommer gang i nummeret, mens den akustiske guitar spiller akkorderne.

I begyndelsen synger Linnet solo, men i de sidste linjer af tredje vers supplerer Lis Sørensen med diskret korsang. Efter gennemsyngning af hele sangen følger en række gentagelser af tredje vers, hvor Sørensens vokal gradvis bliver mere markant og bliver mere til en dialog med Linnets vokal, inden sangen fader ud.

Andre versioner  
"Smuk og dejlig" er indspillet af flere andre kunstnere, blandt andet af Lars H.U.G. på albummet Kopy (1989), af Blå Øjne på hendes debutalbum Romeo & Julie (1999), lige som Natasja Saad indspillede en version af sangen, der udkom hendes posthume album I Danmark er jeg født (2007).

Desuden sang den senere vinder af den første X Factor-konkurrence, Martin, sangen i en af udsendelserne.

I anden sæson af Toppen af Poppen på TV 2 fremførte Rasmus Nøhr en udgave af sangen af Linnet, der blev meget rørt over hans version. Sangen er inkluderet på CD'en Toppen af Poppen 2 .

Kal P. Dal lavede en svensk udgave med titlen "Go och dajlig", udgivet på albummet Rock E'Nock! i 1979.

Referencer 

Sange fra Danmark
Sange fra 1976
Kulturkanonen
Korrespondent

Korrespondent har flere betydninger:
 Korrespondent (journalist) - journalist der er udsendt af et nyhedsmedium
 Korrespondent (korrespondance) - person der varetager udenlandsk korrespondance for et firma
Rønnede Kro

Rønnede Kro er en dansk landevejskro, som blev opført af Gisselfeld Kloster i 1825, og har gennem tiden haft en afgørende betydning for lokalområdet. På grund af kroens beliggenhed i området oprettede man allerede i 1826 et postkontor på kroen hvilket blandt andet betød, at diligencen gjorde holdt på kroen og fik skiftet heste i kroens rejsestald.

H.C. Andersen har desuden flere gange nævnt Rønnede Kro i sine breve, da det var netop her, han stod af diligencen, når han skulle besøge de omkringliggende godser. Til kroen hørte således både postkontor, rejsestald, et landbrug på mere end 130 tønder landbrugsjord og naturligvis kroophold for de rejsende, så der var nok at se til for kroens forpagter.

Rønnede Kro har siden opførelsen været kgl. privilegeret. Det betød, at kroen ud fra kongelige anordninger fik rettigheder til at stå til rådighed for de rejsene med bl.a. bespisning, overnatning og plads til rytteres heste. Kgl. privilegerede kroer lå ved de mest benyttede veje og i de fleste tilfælde med en dagsrejse mellem dem dvs. 2-4 mil.

Fra 1938 og indtil 2008 var kroen i familien Østergren Hansen’s eje. I de 70 år blev kroen besøgt af mange spændende gæster heriblandt Walt Disney, Dirch Passer, Bodil Kjer og Lily Broberg.

I 2008 blev Rønnede Kro købt af Ejendomsselskabet Stentoft A/S som ejes af skibsreder Hans Michael Jebsen. Hr. Jebsen har gjort det til sin hjertesag at restaurere og genoplive historiske ejendomme i oprindelig stil. I forbindelse med ejerskiftet gennemgik Rønnede Kro derfor en gennemgribende istandsættelse hvilket medførte nyt stråtag, nye installationer, professionelt køkken, opførelse af nyt festlokale m.m. Kroen åbnede i 2013 med Tim Rosenvinge og René Arnholt Jacobsen som forpagtere.
I 2013 modtog Ejendomsselskabet Stentoft Faxe Kommunes facadepris, som hvert år præmieres til ejere af bygninger, pladser eller miljøer, hvor der ved nybygning eller renovering er gjort en særlig indsats for at forskønne bygningen, pladsen eller miljøet.

Den 1. juni 2015 overtog Silje Brenna og Jonas Mikkelsen driften af kroen. Silje Brenna og Jonas Mikkelsen driver desuden Hotel Frederiksminde i Præstø og Hotel Baltic i Høruphav, som også er ejet af Hans Michael Jebsen.

Referencer

Eksterne henvisninger 
 Rønnede Kros hjemmeside 

Kroer i Danmark
Bygninger, konstruktioner og anlæg i Faxe Kommune
Sweater

En sweater er en strikket trøje der dækker overkroppen og armene. En sweater er enten en pullover eller en cardigan: en cardigan er åben foran, en pullover er ikke.

Sweatre bruges af børn og voksne af begge køn; ofte over en skjorte, bluse, T-shirt eller en top eller direkte på kroppen. Sweatre er traditionelt af  uld, men bliver også lavet af bomuld, silke, syntetiske fibre eller en kombination heraf. Sweatre bliver vasket, kemisk renset eller fnugrullet.

Referencer 

Trøjer
US Open-mesterskabet i herresingle 2015

US Open-mesterskabet i herresingle 2015 var den 135. turnering om US Open-mesterskabet i herresingle. Turneringen var en del af US Open 2015 og blev spillet i USTA Billie Jean King National Tennis Center i Flushing, Queens, New York City, USA i perioden 31. august – 13. september 2015.

Mesterskabet blev vundet af Novak Djokovic, som i finalen besejrede Roger Federer med 6-4, 5-7, 6-4, 6-4, og som dermed sikrede sig sin anden US Open-titel i herresingle og sin 10. grand slam-titel i alt i karrieren.

Tidligere på sæsonen havde Novak Djokovic også vundet Australian Open og Wimbledon-mesterskabet, samt tabt i finalen i French Open. Med tre sejre og en finaleplads fuldførte serberen den bedste grand slam-sæson i herresingle, siden Rod Laver vandt alle fire grand slam-turneringer i 1969, og tangerede dermed Roger Federers grand slam-statistik for sæsonerne 2006 og 2007.

41 af turneringens 127 kampe blev dømt af kvindelige hoveddommere, men for første gang i mesterskabets historie var der en kvinde i dommerstolen i finalen i herresingle, som blev dømt af britiske Eva Asderaki-Moore.

Pengepræmier og ranglistepoint 

Den samlede præmiesum til spillerne i herresingle androg US$ 17.388.900 (ekskl. per diem), hvilket var en stigning på 11,6 % i forhold til 2014.

Ud over ovennævnte pengepræmier, var der bonuspræmier til de tre bedst placerede spillere i US Open Series 2015.
 Vinderen af US Open Series 2015, Andy Murray, blev slået ud i fjerde runde, og modtog derfor $ 70.000 i bonuspræmie.
 Toeren i US Open Series 2015, Novak Djokovic, vandt mesterskabet, og modtog derfor $ 500.000 i bonuspræmie.
 Treeren i US Open Series 2015, John Isner, blev slået ud i fjerde runde, og modtog $ 17.500 i bonuspræmie.

Hovedturnering

Deltagere 

Hovedturneringen havde deltagelse af 128 spillere, der var fordelt på:
 104 direkte kvalificerede spillere i form af deres ranglisteplacering pr.  2015.
 8 spillere, der har modtaget et wild card.
 16 spillere fra kvalifikationsturneringen.

Seedede spillere 

De 32 bedst placerede af deltagerne på ATP's verdensrangliste pr. 24. august 2015 blev seedet:

Wild cards 

Otte spillere modtog et wild card til hovedturneringen. Deres verdensranglisteplacering pr. 24. august 2015 er angivet i parentes.

Kvalifikanter 

Se afsnittet Kvalifikation.

Resultater

Ottendedelsfinaler, kvartfinaler, semifinaler og finale

Første, anden og tredje runde

Kvalifikation 

I kvalifikationsturneringen spillede 128 spillere om 16 ledige pladser i hovedturneringen. Følgende 16 spillere kvalificerede sig til hovedturneringen:

  Paul-Henri Mathieu
  Alexander Zverev
  Guido Pella
  Michael Berrer
  Nikoloz Basilashvili
  Yoshihito Nishioka
  Jürgen Melzer
  Matthew Ebden
  Jevgenij Donskoj
  Andrej Rublev
  Tommy Paul
  John-Patrick Smith
  Elias Ymer
  Konstantiv Kravtjuk
  Alejandro González
  Illja Martjenko

Se også 
 US Open-mesterskabet i damesingle 2015
 US Open-mesterskabet i herredouble 2015
 US Open-mesterskabet i damedouble 2015
 US Open-mesterskabet i mixed double 2015

Eksterne henvisninger 

 US Open

Noter 

US Open 2015 (tennis)
2015
ATP World Tour 2015
Islandske tørvehuse

Islandske tørvehuse, blandt andet tørvekirker og tørvegårde, har rod i den traditionelle islandske byggestil og materialebrug tilbage fra 9. århundrede. På Island har træ været en mangelvare, da træer på Island sjældent bliver høje, og ofte er krogede og derfor ubrugelige til tømmer desuden vokser træ langsomt på Island. Drivtømmer har spillet en vigtig rolle som byggemateriale op gennem tiden.

Af disse grunde blev der sparet på træ, og man brugte andre materialer. Tørv var gratis. Tørv havde nogle kvaliteter som træ ikke besad. Et hus af tørv væltede ikke under en storm. De tykke mure isolerede bedre end trævægge og kunne holde fugten ude. Holdbarheden af tørv var i det sydlige Island kun 20-25 år, hvorimod de i det mere tørre klima mod nord kunne holde i 50-70 år.

I Island er der bevaret seks tørvekirker og nogle få tørvegårde.

Se også 
 Nordisk arkitektur før år 1400

Eksterne henvisninger 

Byggeri
Tørvehuse
Benal

Benal var en dansk rapgruppe bestående af rapper Benjamin Hav og producer Magnus Albert Wanscher. Benal er en sammentrækning af navnene Benjamin og Albert, altså Ben-Al.

Duoen har udgivet tre anmelderroste EP'er Baby (2013), Hiphop (2014) og Hvad med nu? (2014). I 2015 udkom opsamlingsalbummet Opstigning og i 2016 udkom debutalbummet Nu, der fik gode anmeldelser. I 2017 udkom albummet Hvis Det Virkelig Er Vigtigt, og i 2018 udkom deres album Benjamin Og Albert.

Stilmæssigt kan Benals musik kategoriseres som elektronisk hiphop.

Diskografi 
EP'er
 Baby (2013, EP)
 Hiphop (2014, EP) 
 Hvad med nu? (2014, EP)

Studiealbum
 Nu (2016)
 Hvis Det Virkelig Er Vigtigt (2017)
 Benjamin Og Albert (2019)

Opsamling
 Opstigning (2015, opsamling)

Referencer

Eksterne henvisninger 
 
 

Rapgrupper fra Danmark
Duoer
Musikgrupper fra 2012